FA Šiauliai

**Futbolo akademija „Šiauliai“** (arba ***FA Šiauliai***) – Lietuvos futbolo komanda iš Šiaulių. Namų rungtynes žaidžia Šiaulių m. savivaldybės stadionas arba Gytarių dirbtinės dangos stadione. 

## Istorija
### 2007 – 2015 m.

Šiaulių futbolo akademija įkurta 2007 metais sujungus VšĮ „Napoleono“ futbolo klubą ir „Klevo“ sporto mokyklą.

2010 m. buvo pirmasis bandymas varžytis vyrų futbolo lygmenyje, Šiaulių akademijos komanda žaidė Trečioje lygoje (IV pakopa), Šiaulių zonoje.

### 2016 – 2021 m.
Į vyrų futbolą vėl patekti buvo pabandyta 2016 m., po to kai žlugo tuometinė Šiaulių reprezentacinė komanda FC Šiauliai. Šiaulių akademija varžėsi Trečioje lygoje (IV pakopa), Šiaulių zonoje. 2017 m. jau dalyvavo LFF II-os lygos pirmenybėse.

2017 m. pabaigoje įvyko reorganizacija, Šiaulių futbolo akademija tapo VŠĮ FA „Šiauliai“, buvo iškelti nauji, aukšti tikslai.

2018 m. Lietuvos futbolo taurės turnyro šešioliktfinalyje susitiko su šalies čempione Marijampolės „Sūduva“ ir pralaimėjo 0:7.

Šiaulių FA padavė paraišką licencijuotis 2019 m. Pirmos lygos pirmenybėms, nors 2018 m. Antroje lygoje (vakarų zonoje) užėmė kuklią šeštą vietą. Licencija nebuvo suteikta, tačiau buvo leista dalyvuti išimties tvarka.

2019 m. rugpjūčio 12 d. LFF VK posėdyje buvo patvirtintas VšĮ futbolo akademijos „Šiauliai“ prašymas ją laikyti BĮ „Šiaulių futbolo akademija“ teisių ir pareigų perėmėja, su visomis iš to išplaukiančiomis teisėmis ir pareigomis. Pirmoje lygoje ekipa žaidė nestabiliai, o galutinėje rikiuotėje liko šeštoje vietoje.

FA Šiauliai futsalo komanda debiutavo 2019-2020 m. Obtibet Futsal A lygoje, ir užėmė aukštą 4-ą vietą. 2021 m. rudenį FA Šiauliai ir Akmenės SC sukūrė bendrą projektą, pavadintą FK Saulės Kraštas. Šis projektas truko du sezonus, po kurių Šiaulių akademijos futsal komandos nebeliko.

2020 m. sėkmingai licencijavosi į LFF I lygą, bei subūrė dublerinę ekipą, kuri dalyvavo Antros lygos pirmenybėse. Pirmajai ekipai vadovavo treneriai Renatas Vestartas ir Tadas Šalkauskas. Po pirmojo etapo ekipa buvo tarp geriausių komandų, o antrame etape sunkiai sekėsi ir komanda liko penktoje vietoje.

2021 m. Šiaulių ekipa žaidė Pirmoje lygoje ir viso sezono metu buvo viena iš lyderių. Iki paskutiniojo turo rungtynių nebuvo aišku, kas taps Pirmos lygos nugalėtojais. Laimėjusi arba lygiosiomis sužaidusi Jonavos komanda būtų užsitikrinusi nugalėtojų vardus. Namuose žaidusi Jonavos ekipa pralaimėjo FA Šiauliai rezultatu 0:1. Abi komandoje buvo surinkusios po 66 taškus ir buvo žaidžiamos „auksinės“ rungtynės. Jose sprendėsi, kuri ekipa taps Pirmos lygos nugalėtojais. „Auksinės“ rungtynės baigėsi be įvarčių; pratęsimo metu nugalėtojai nepaaiškėjo. Baudinių serijos sėkmė lydėjo šiauliečius, kurie nugalėjo 4-3 ir tapo Pirmos lygos nugalėtojais.

### Nuo 2022 m.
2022 m. sezone debiutavo A lygoje. 2023 m. buvo sėkmingiausi: iškovota A lygos bronza, o LFF taurės turnyre pasiektas finalas. 2024 m. klubas debiutavo UEFA Europos taurių turnyre.

## Pasiekimai

## Sezonai

### [[LFF]] varžybos

### [[Salės futbolas|Salės futbolo]] varžybos

Nuo 2021–2022 m. sezono pradžios FA Šiauliai subūrė bendrą komandą su Akmenės SC, kuri buvo pavadinta **[[FK Saulės Kraštas]]**

Prieš 2023-2024 m. sezono pradžią bendradarbiavimas buvo baigtas, šiauliečiai pasitraukė iš komandos, o pavadinimas buvo pakeistas į „FK Akmenės kraštas“. FA Šiauliai futsalo komandos nebeliko.

### Apranga
Klubas žaidžia geltonai/juodais marškinėliais, juodais šortais, geltonomis arba juodomis kojinėmis.

Svečiuose aprangos raudonos, o kojinės geltonos.

## Aprangos pokyčiai

## Sudėtis
*Atnaujinta: *

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" | FA Šiauliai / FA Šiauliai B
|----- bgcolor="#DFEDFD"

 
 
 

----

## Treneriai
*  Renatas Vestartas, 2016–2020 m.;
*  Mindaugas Čepas,  –  ;
*  Dainis Kazakevičs,  – ;
*  Jurģis Pučinsks, nuo ;
:*  Mantas Kuklys, vyr. trenerio asistentas

## Vadovai ir nuosavybė
* Deivis Kančelskis – direktorius
* Marius Gurskis – techninis direktorius
* Gintautas Mirauskas - kominikacijos ir marketingo vadovas

Didžiausia klubo nuosavybės dalis priklauso Šiaulių miesto savivaldybei – 78,4 %. UAB „Bodesa“ valdo 20,8%, Šiaulių apskrities futbolo federacija – 0,8 %.

## Dubleriai

2020 m. sezone dublerių komanda debiutavo Antroje lygoje. Nuo 2022 m. varžėsi Pirmoje lygoje (II).

## Garsesni žaidėjai
*  Rokas Lekiatas, (2019–2023 m.)
*  Mantas Kuklys, (2023–2024 m.)
*  Deividas Šešplaukis, (2020–2025 m.)
*  Eligijus Jankauskas, (2022–2025 m.)

## Dalyvavimas Europos turnyruose

## Taip pat žiūrėti
* FA Šiauliai B – dubleriai;
* Šiaulių SG-FA – moterų ekipa.

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* YouTube platforma
* Globalsportsarchive